**Tisztelt Szülő/Gondviselő/Étkezést igénylő!**

A Fővárosi Önkormányzat feladatellátási körébe tartozó intézmények esetében a gyermekétkeztetési szolgáltatást az Étkeztetési Szolgáltató Gazdasági Szervezet (1134 Budapest Róbert K. krt. 49-51.) látja el. Az intézményi gyermekétkeztetés igénybevételéhez kapcsolódó legfontosabb információkról az alábbiakban tájékoztatjuk Önöket.

**Kapcsolattartás, étkezés lemondása:**

Étkezés igénybevételéhez a szándéknyilatkozat/igénylőlap nyomtatványt kitöltve az etkezes@eszgsz.hu elektronikus levelezési címre kell megküldeni, illetve aki nem rendelkezik online levelezési lehetőséggel, postai úton az ÉSZGSZ 1558 Bp.139, Pf.71 levelezési címre küldheti, vagy személyesen a 1134 Budapest, Róbert Károly krt. 49-51. szám alatti székhelyünkön tudja leadni H-CS 8-14 óra, P 8-12 óra között.

Az étkezés lemondása elsődlegesen a MultiSchool program szülői felületén keresztül történhet minden nap reggel 9 óráig a következő naptól kezdődő időszakra.

Kérjük, hogy az ingyenes étkezést igénybe vevőkre vonatkozóan is teljesítsék az étkezés lemondást az ételpazarlás elkerülése végett. A le nem mondott ingyenes étkezés szankciónálható!

Amennyiben a szülői felület ideiglenesen nem érhető el, a lemondást a lemondas@eszgsz.hu címre küldjék meg. Az írásbeli lemondáskor az étkező gyermek nevét, oktatási/nevelési intézményét, és a lemondásra kerülő napokat pontos dátum szerint írják meg. Csak a pontosan beazonosítható lemondásokat tudjuk rendszerünkben rögzíteni.

Az étkezéssel kapcsolatos ügyeket elsődlegesen az intézményekhez tartozó ügyintézőkkel saját e-mail címükön intézhetik, ennek hiányában az alábbi központi elérhetőségeinken is állunk rendelkezésükre.

Az étkezéssel kapcsolatosan igénybe vehető központi e-mail címek:

* etkezes@eszgsz.hu
* étkezéssel kapcsolatos igénylőlap/szándéknyilatkozat, egyéb kedvezményes étkezést alátámasztó dokumentumok, kitöltött nyomtatványok megküldésére,
* regisztrációs kód kérése,
* **elfelejtett felhasználónév stb.,**
* **segítség kérése a szülői felület használatával kapcsolatosan.**
* lemondas@eszgsz.hu
* étkezés lemondása, amennyiben a szülői felület ideiglenesen nem elérhető,
* **tájékoztatás kérésére.**
* panaszkezeles@eszgsz.hu
* lemondott étkezés térítési díjának visszafizetés kérése, jelölve, hogy milyen bankszámlára kéri a visszafizetést, és ki a bankszámla tulajdonos,
* további esetleges panasz bejelentése.

**Étkezési térítési díj fizetésének módjai:**

* bankkártyával a MultiSchool szülői on-line rendszeren keresztül minden hónap 5-25. napja között - a következő hónapra vonatkozóan,
* készpénzben és bankkártyával az ÉSZGSZ központi pénztárában (1134 Budapest Róbert K. krt. 49-51.) az előre meghirdetett befizetési napokon, aktuális hirdetmény a https://[eszgsz.hu](http://www.eszgsz.hu) oldalon elérhető,
* átutalással kizárólag egyéni, írásbeli kérelem engedélyezése alapján, amennyiben a szülő/gondviselő/étkezést igénybe vevő nem rendelkezik internet kapcsolattal, okoseszközzel.

**Étkezési térítési díj visszafizetésének rendje:**

A MultiSchool online rendelési felületen nyilvántartott egyéni folyószámla egyenleg rendezése kérelemre – általánosan a tárgyév december 31. napjáig – december hónapban történik.

Év közbeni folyamatos étkezési igény esetén a folyószámlán lévő pozitív egyenleg visszautalására csak az alábbi esetekben kerülhet sor:

* év közben megszűnő tanulói jogviszony miatt,
* év közben megszűnő munkaviszony/alkalmazotti jogviszony (felnőtt étkező),
* esetleg kétszeres (téves) befizetés miatt – írásbeli kérelemre.

2.000 Ft alatti egyenleg esetén a visszafizetés készpénzben történik az ÉSZGSZ házipénztárából.

Az étkezés igénybevételéhez kapcsolatos nyomtatványokat, aktuális befizetési információinkat, tájékoztatóinkat a <https://eszgsz.hu> oldalon megtalálhatóak, letölthetőek.

A honlapunkon az általános étlap, valamint a tápanyagértékekkel kiegészített heti bontású általános étlap kerül feltöltésre, az adott köznevelési intézményhez rendelt étlap a MultiSchool-ban szereplő hivatkozáson keresztül érhető el.

Segítő együttműködésüket ezúton is köszönjük.

Budapest, 2025. június 17.

 **Simonné dr. Németh Katalin**

 igazgató